17. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 393 της 23/25 Ιουλ. 1985 (ΦΕΚ Α΄ 136) Ίδρυση Υπολιμεναρχείου στη Σαμοθράκη, καθορισμός της περιφέρειας δικαιοδοσίας του και τροποποίηση της περιφέρειας δικαιοδοσίας του Λιμεναρχείου Αλεξανδρούπολης. Έχοντας υπόψη: 1.Τη διάταξη του άρθρ. 13 παρ. 1 του Νόμ. 672/1977 «Περί τροποποιήσεως και συμπληρώσεως του Ν.Δ. 530/1970 «περί Λιμενοφυλάκων» και ετέρων τινών διατάξεων» (ΦΕΚ 235 Α΄). 2.Τη διάταξη του άρθρ. 14 παρ. 9 του από 27.5/1.6.1927 Π.Δ/τος «Περί Διοικήσεως του Εμπορικού Ναυτικού» (ΦΕΚ 104 Α΄). 3.Τη με αριθ. 11068/8/85/30.4.85 πρόταση του Αρχηγού του Λιμενικού Σώματος «Προαγωγή του Λιμενικού Σταθμού Σαμοθράκης σε Υπολιμεναρχείο». 4.Τη με αριθ. 459/1985 γνωμοδότηση του Συμβουλίου της Επικρατείας, μετά από πρόταση του Υπουργού Εμπορικής Ναυτιλίας, αποφασίζουμε: (Μετά τη σελ. 82,06(ε) Σελ. 82,061 Τεύχος 1368 Σελ. 99 Περιφέρειες Λιμενικών Αρχών 20.Β.β.15-17 Άρθρ.1.-1.Ιδρύεται στη Σαμοθράκη Υπολιμεναρχείο και καθορίζεται περιφέρεια δικαιοδοσίας του η ομώνυμη νήσος Σαμοθράκη. 2.Από την έναρξη λειτουργίας του παραπάνω Υπολιμεναρχείου, παύει η λειτουργία του Λιμενικού Σταθμού Σαμοθράκης, ο οποίος και καταργείται. Άρθρ.2.-(Τροποποιείται η περίπτ. θ΄ παρ. 2 άρθρ. 1 Β.Δ. 215/1973, ανωτ. αριθ. 2). Με το άρθρο μόνο του Π.Δ. 290/6-27 Αυγ. 1996 (ΦΕΚ Α΄200) ορίστηκε ότι: «Το Λιμεναρχείο Αλεξανδρούπολης μετατάσσεται σε  Κεντρικό Λιμεναρχείο με περιφέρεια αρμοδιότητάς του αυτή που καθορίζεται από το άνω Π.Δ. 393/1985». 